stanford-oval/wikipedia huggingface dataset:
Finlex
Historia

Säädöksiä alettiin julkaista sähköisesti 1981 oikeusministeriön Finlex-tietopankissa. 1990-luvun puolivälissä kaupalliset yritykset, kuten
Painatuskeskus Oy (entinen Valtion painatuskeskus) ja Kauppakaari Oyj, kehittivät omaa oikeudellisen aineiston sähköistä tarjontaansa, mikä lisäsi painetta viranomaisen oman jakelun kehittämiselle.
 
Ulkoasultaan säädöskokoelmassa painetun näköisiä säädöstekstejä alettiin julkaista internetissä vuonna 1995, jolloin Painatuskeskus alkoi julkaista sähköistä säädöskokoelmaa maksullisena. Syksyllä 1997 oikeusministeriö ja tarjouskilpailun jälkeen toteutuskumppaniksi valikoitunut Edita (entinen Painatuskeskus) avasivat maksuttoman ja kaikkien kansalaisten saatavilla oleva palvelun, lakeja ja asetuksia sisältävän Valtion säädöstietopankin (Finlex). Ruotsinkielinen  säädöskokoelma avattiin vuonna 1998. Suomi oli ensimmäinen maa, jossa lakeja pystyi lukemaan maksuttomasti.
Osat

Finlexiin sisältyy seuraavat osat:
Osat > Lainsäädäntö

Ajantasainen lainsäädäntö
Säädökset alkuperäisinä
Säädösmuutosten hakemisto
Sähköinen säädöskokoelma
Säädöskäännökset
Osat > Oikeuskäytäntö

Oikeuskäytäntö
Korkein oikeus
Korkein hallinto-oikeus
Hovioikeudet
Hallinto-oikeudet
Markkinaoikeus
Työtuomioistuin
Vakuutusoikeus
Eurooppa-tuomioistuimet
Euroopan ihmisoikeustuomioistuin
EY-tuomioistuimen ratkaisujen tiivistelmiä vuosilta 1961-1994.
Oikeuskäytäntö kirjallisuudessa
Osat > Viranomaiset

Viranomainen
Viranomaisten määräyskokoelmat
Työehtosopimukset
Valtioneuvoston oikeuskansleri
Tietosuojalautakunta
Osat > Valtiosopimukset

Valtiosopimus
Valtiosopimukset ja niiden viitetietokanta
Sähköinen sopimussarja
Hallituksen esitykset
Muuta

Finlexissä julkaistavat ratkaisut ovat kyseisen tuomioistuimen itse valitsemia. Ne muodostavat ehkä korkeinta oikeutta, markkinaoikeutta ja työtuomioistuinta lukuun ottamatta vain hyvin pienen osan kyseisen tuomioistuimen ratkaisuista. Käräjäoikeuksien päätökset eivät sisälly Finlexiin kuin siltä osin kun niistä on valitettu ja ylempi tuomioistuin julkaisee oman ratkaisunsa, jossa yhteydessä selostetaan myös käräjäoikeuden ratkaisu asiassa.[lähde? ]
Euroopan unionin tuomioistuinten ratkaisuja on julkistettu suomeksi vuodesta 1995 lähtien unionin säädöskokoelmassa Eur-Lex-palvelussa. Eur-Lexin kautta voi myös lukea unionin tuoreet lainsäädäntöpäätökset Euroopan unionin virallisesta lehdestä.
Aiheesta muualla

Aki Huhtanen: Avoimet lakitietopalvelut – muuttuva Finlex (Finlexin lyhyt historia). Oikeusministeriö 2016. Seco.cs.aalto.fi. Viitattu 18.5.2022
EU:n tuomioistuinten verkkopalvelu
Finlex
Finlexin ajantasainen lainsäädäntö
Richard Garriott

| Richard Garriott |
| --- | --- |
 Richard Garriott heinäkuussa 2008.
Henkilötiedot
Syntynyt: 4. heinäkuuta 1961 (ikä 63) Cambridge, Englanti
Ammatti:  pelisuunnittelija ohjelmoija
Pelisuunnittelija
Tunnetuimmat työt:  Ultima
Palkinnot
 Lifetime Achievement Award 
Aiheesta muualla
www.richardgarriott.com
Richard Garriott (s. 4. heinäkuuta 1961 Cambridge, Englanti) on yhdysvaltalainen pelisuunnittelija, joka on tunnettu muun muassa Ultima-pelisarjan luojana.
Garriott on kuudes avaruusturisti, nimikkeenä avaruuslennolle osallistuja. Hänet laukaistiin lennolla Sojuz TMA-13 kohti Kansainvälistä avaruusasemaa 12. lokakuuta 2008. Garriott palasi Maahan 24. lokakuuta 2008 lennolla Sojuz TMA-12. Richardin isä Owen Garriott toimi NASAn astronauttina.
Garriott on käynyt myös pohjois- ja etelänavalla sekä Mariaanien haudassa.
Huomionosoitukset ja palkinnot

Garriott on voittanut Game Developers Choice Awards Lifetime Achievement Award -palkinnon sekä hänet on valittu Academy of Interactive Arts & Sciences Hall of Fameen.
Aiheesta muualla

Wikimedia Commonsissa on kuvia tai muita tiedostoja aiheesta .
Profiili MobyGamesissä (englanniksi)
Silander

Silander on muun muassa seuraavien suomalaisten henkilöiden sukunimi:
Alpo Silander (1878–1944), oppikoulun opettaja ja lehdistöhistorian ja painovapausolojen tutkija
Birgitta Silander (1949/1950–2015?), kadonneena kuolleeksi julistettu kampaaja
Esa Silander (s. 1956), toimittaja
Harald Silander (1888–1950), jääkärimajuri
Hilding Silander (1893–1972), toimitusjohtaja ja kilpapurjehtija
Liisa Silander (1936–2001), kirjailija ja toimittaja
Matti Silander (1923–1994),  SMP:n kansanedustaja
Pekka Silander (1925–1968), SKDL:n kansanedustaja
Santeri Silander (s. 2004), jalkapalloilija
Seth Silander (1901–1979), Koskenkorvan viinatehtaan ensimmäinen johtaja
Voitto Silander (s. 1948), kartanlukija
Konsta Silander, Sampsa Silander ja Silja Silander, Tulipää-yhtyeen jäseniä
Leena Lander (ent. Silander, s. 1955), kirjailija
Tauno Silanterä (ent. Silander, 1910–1980), yrittäjä ja yritysjohtaja, kauppaneuvos
Kalle Silander, kuvitteellinen hahmo Väinö Linnan Täällä Pohjantähden alla -trilogiassa
Sanni Kivivuori (o.s. Silander), kuvitteellinen hahmo Täällä Pohjantähden alla -trilogiassa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Juno Temple

| Juno Temple |
| --- | --- |
 Juno Temple Sundancen elokuvajuhlilla 2011.
Henkilötiedot
Koko nimi:  Juno Violet Temple
Syntynyt: 21. heinäkuuta 1989 (ikä 35) Lontoo, Yhdistynyt kuningaskunta
Ammatti:  näyttelijä
Näyttelijä
Aktiivisena:  1997–
Aiheesta muualla
IMDb 
Elonet
Juno Violet Temple (s. 21. heinäkuuta 1989 Lontoo) on englantilainen näyttelijä. Hän on esiintynyt muun muassa elokuvissa Wild Child, Sovitus, Dirty Girl, Kaboom, Tyttökoulu St. Trinian’s, Little Birds, Killer Joe ja Yön ritarin paluu.
Juno Temple syntyi Lontoossa ja kasvoi Somersetissä, Englannissa. Hänen äitinsä on tuottaja Amanda Pirie ja isä elokuvaohjaaja Julien Temple. Hänellä on kaksi nuorempaa veljeä. Näyttelemisen Temple aloitti jo seitsemänvuotiaana, mutta todellinen ponnahdus elokuvamaailmaan tapahtui vuonna 2006 Paljastavat merkinnät -elokuvan myötä, joka oli hänen toinen elokuvansa. Temple on saanut kriitikoilta kehuja useista roolisuorituksistaan.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2000 | Pandaemonium | Pandaemonium | Emma Southey |
| 2006 | Paljastavat merkinnät | Notes on a Scandal | Polly Hart |
| 2007 | Sovitus | Atonement | Lola Quincey |
| 2007 | Tyttökoulu St. Trinian’s | St. Trinian’s | Celia |
| 2008 | Kuningattaren sisar | The Other Boleyn Girl | Jane Parker |
| 2008 | Wild Child | Wild Child | Jennifer ”Drippy” Logan |
| 2009 | Year One – kaiken alku | Year One | Eema |
| 2009 | Viattomuuden uhrit | Cracks | Di Radfield |
| 2009 | Mr. Nobody | Mr. Nobody | Anna 15-vuotiaana |
| 2009 | Vuoden 39 salaliitto | Glorious 39 | Celia |
| 2009 | St. Trinian’s 2: Tyttökoulu aarrejahdissa | St. Trinian’s 2: The Legend of Fritton's Gold | Celia |
| 2010 | Greenberg  | Greenberg  | Muriel |
| 2010 | Kaboom | Kaboom | London |
| 2010 | Dirty Girl | Dirty Girl | Danielle Edmondston |
| 2011 | Little Birds | Little Birds | Lily Hobart |
| 2011 | Kolme muskettisoturia | The Three Musketeers | Kuningatar Anne |
| 2012 | Yön ritarin paluu | The Dark Knight Rises | Holly Robinson, "Jen" |
| 2012 | The Brass Teapot | The Brass Teapot | Alice |
| 2012 | Killer Joe | Killer Joe | Dottie Smith |
| 2012 | Small Apartments | Small Apartments | Simone |
| 2012 | Jack & Diane | Jack & Diane | Diane/Karen |
| 2013 | Afternoon Delight | Afternoon Delight | McKenna |
| 2013 | Magic Magic | Magic Magic | Alicia |
| 2013 | Lovelace | Lovelace | Patsy |
| 2013 | Horns | Horns | Merrin Williams |
| 2014 | Maleficent – Pahatar | Maleficent | haltiatar Ilomieli, ”Thistletwit” |
| 2014 | Truck Stop | Truck Stop | Vicki |
| 2014 | Sin City: A Dame to Kill For | Sin City: A Dame to Kill For | Sally |
| 2015 | Meadowland | Meadowland | Mackenzie |
| 2015 | Kaukana maailman menosta | Far from the Madding Crowd | Fanny Robin |
| 2015 | Len and Company | Len and Company | Zoe |
| 2015 | Black Mass | Black Mass | Deborah Hussey |
| 2016 | Away | Away | Ria |
| 2017 | The Most Hated Woman in America | The Most Hated Woman in America | Robin Murray O’Hair |
| 2017 | One Percent More Humid | One Percent More Humid | Iris |
| 2017 | Wonder Wheel | Wonder Wheel | Carolina |
| 2018 | Unsane | Unsane | Violet |
| 2018 | The Pretenders | The Pretenders | Victoria |
| 2019 | Lost Transmissions | Lost Transmissions | Hannah |
| 2019 | Maleficent 2: Pahan valtiatar | Maleficent: Mistress of Evil | Thistlewitt-haltia (äänirooli) |
| 2021 | Palmer | Palmer | Shelly |
| 2024 | Venom: The Last Dance | Venom: The Last Dance |  |

Televisiosarjat
| Vuosi | Suomenkielinen nimi | Alkuperäinen nimi | Rooli |
| 2014 | Drunk History | Drunk History | Sybil Luddington |
| 2016 | Vinyl | Vinyl | Jamie Vine |
| 2020 | Little Birds | Little Birds | Lucy Savage |
Aiheesta muualla

Kuvia tai muita tiedostoja aiheesta Juno Temple Wikimedia Commonsissa
Juno Temple Internet Movie Databasessa. (englanniksi)
Mansfield Town FC

| Mansfield Town Football Club |
| --- | --- |

Lempinimet:  The Stags
Perustettu:  1897
Entiset nimet:  Mansfield Wesleyans
Kaupunki:  Mansfield
Kotiareena:  One Call Stadium
– kapasiteetti:  9 186
Sarja:  Ykkösliiga
Sarjataso:  Englannin kolmanneksi korkein sarja
Päävalmentaja:  Nigel Clough
Infobox OKNimi-testi OK: 
Mansfield Town Football Club on englantilainen jalkapalloseura Mansfieldistä, Nottinghamshirestä. Seura pelaa Englannin kolmanneksi korkeimmalla sarjatasolla Ykkösliigassa. Seuran lempinimi on 'The Stags' ja peliasun värit sininen ja keltainen. Tärkeimmät paikallisvastustajat ovat Chesterfield ja Notts County. Seuran kotistadion on ollut vuodesta 1919 One Call Stadium, jonka kapasiteetti on 9 186 katsojaa.
Seura perustettiin vuonna 1897 nimellä Mansfield Wesleyans. Vuonna 1906 nimeksi vaihtui Mansfield Wesley ja 1910 seura sai nykyisen nimensä, Mansfield Town. Seura liittyi Englannin jalkapalloliigaan syksyllä 1931 ja on pelannut suurimman osan liigataipaleestaan kolmannella ja neljännellä sarjaportaalla. Kaudella 1977-78 Mansfield pelasi yhden kauden toisella sarjaportaalla ja vuosina 2008-2013 viisi kautta Konferenssissa.
Cup-kilpailuissa Mansfield Town on voittanut EFL Trophyn kaudella 1986-87 ja selviytyi FA Trophyn finaaliin kaudella 2010-11. FA Cupissa seura on ollut parhaimmillaan puolivälierissä kaudella 1968-69 ja EFL Cupissa niin ikään puolivälierissä kaudella 1975-76.
Historia > Nimen syntyhistoria

1897 perustettu Mansfield Wesleyans nimettiin paikallisen metodistikirkon, Mansfield Wesleyan Chapelin mukaan. Wesleyans liittyi vuonna 1902 Mansfield and District Amateur League-sarjaan. Kesällä 1906 sarja päätti poistaa nimestään 'Amateur'-liitteen ja kirkko ilmoitti, että seura ei enää saa käyttää Wesleyans-nimeä. Seura vastasi tähän vaihtamalla nimekseen Wesley ja lopettamalla kaiken yhteistyön kirkon kanssa.
Kesän 1910 vuosikokouksessa Mansfield Wesley halusi profiloitua kaupungin johtavaksi jalkapalloseuraksi ja joukkueen lisänimeksi harkittiin vaihtoehtoja Town tai United. Näistä ensimmäinen voitti äänestyksen ja seuran nimeksi tuli Mansfield Town. Paikallisvastustaja ja noihin aikoihin kilpailullisestikin paremmin menestynyt Mansfield Mechanics protestoi tätä päätöstä vastaan kokien itse olevansa kaupungin ykkösjoukkue, mutta jalkapalloliitto hyväksyi tästä huolimatta nimenmuutoksen.
Historia > 1897-1931

Frederick Abrahamin ja Thomas Cripwellin perustama Mansfield Wesleyans pelasi ensimmäiset vuotensa vain ystävyysotteluita ja osallistui paikallisiin pieniin cupkilpailuihin. 1902 seura liittyi Mansfield & District Amateur League-sarjaan. Neljä vuotta myöhemmin, ensimmäisen nimenmuutoksen jälkeen ja ammattimaisempaan toimintaan hakeutuen, Mansfield Wesley liittyi Notts & District League-sarjaan. Joukkue teki debyyttinsä FA Cupissa kaudella 1909-10 ja liittyi Central Alliance-sarjaan vuonna 1911, jolloin seura oli ottanut käyttöön nykyisen nimensä. Seuran toiminta pysähtyi kolmeksi vuodeksi Ensimmäisen maailmansodan seurauksena.
Sodan jälkeen heti ensimmäisenä kautena, 1919-20, Town saavutti sarjavoiton Central Alliancessa. Vuonna 1921 heidät hyväksyttiin kovatasoiseen Midland League-sarjaan. Kolme vuotta myöhemmin Town voitti sarjan mestaruuden ja pystyi uusimaan tittelin seuraavalla kaudella 1924-25. Seuraavallakin kaudella joukkue sijoittui sarjassa toiseksi ja haki sitkeästi paikkaa Englannin liigaan. Tuolloin liigapaikkaa ei voinut saavuttaa suoraan pelillisellä menestyksellä, vaan siihen tarvittiin myös silloisten liigaseurojen tuki sarjapaikkaäänestyksessä. Äänestyksissä Townilla ei ollut onnea, mutta hyvien peliesitysten myötä seura hyväksyttiin Midland Combination-sarjaan, jonka muut joukkueet olivat liigaseurojen reservijoukkueita. Yhden Combination-kauden jälkeen Town palasi Midland Leagueen ja voitti taas sarjan mestaruuden kaudella 1928-29. Samalla kaudella seura kaatoi FA Cupissa kaksi liigaseuraa, Barrowin ja Wolverhamptonin edeten neljännelle kierrokselle, jossa hävisi Arsenalille Highburylla lukemin 0-2.
Saavutukset > Englannin liiga

3 divisioonan (nykyinen Ykkösliiga) voitto: 1976-77.
4 divisioonan (nykyinen Kakkosliiga) voitto: 1974-75.
Muut sarjanousut; 1962-63, 1985-86, 1991-92, 2001-02, 2023-24.
Saavutukset > Muut sarjat

Konferensin mestaruus; 2012-13.
Midland Leaguen mestaruus: 1923-24, 1924-25, 1928-29.
Central Alliancen mestaruus: 1919-20.
Saavutukset > Tärkeimmät cupkilpailut

EFL Trophyn voitto: 1986-87.
FA Trophyn finalisti: 2010-11.
Aiheesta muualla

Kuvia tai muita tiedostoja aiheesta Mansfield Town FC Wikimedia Commonsissa
Seuran viralliset kotisivut
Englannin kakkosliiga 2019–2020
Bradford City
Cambridge United
Carlisle United
Cheltenham Town
Colchester United
Crawley Town
Crewe Alexandra
Exeter City
Forest Green Rovers
Grimsby Town
Leyton Orient
Macclesfield Town
Mansfield Town
Morecambe
Newport County
Northampton Town
Oldham Athletic
Plymouth Argyle
Port Vale
Salford City
Scunthorpe United
Stevenage
Swindon Town
Walsall
Euroopanpyökki

| Euroopanpyökki |
| --- | --- |
 Euroopanpyökin muodostama metsä Saksassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Pyökkikasvit Fagaceae
Suku::  Pyökit Fagus
Laji::  sylvatica
Kaksiosainen nimi
 Fagus sylvatica  L. 
 Levinneisyyskartta      Fagus sylvatica       Fagus orientalis (syn. F. sylvatica alalaji orientalis)
Katso myös
   Euroopanpyökki Wikispeciesissä   Euroopanpyökki Commonsissa 
Infobox OKNimi-testi OKIUCN-testi OK: 
Kasviokuva vuodelta 1887. Franz Eugen Köhler, Köhler's Medizinal-Pflanzen
Euroopanpyökki eli lehtopyökki eli pyökki (Fagus sylvatica) on tammen ja kastanjan sukuinen lehtipuu, joka on metsiä muodostava kliimaksivaiheen laji laajalti Euroopassa.
Kuvaus

Euroopanpyökki voi saavuttaa lähes 50 metrin korkeuden. Sen lehdet ovat puikeansoikeita, ehytlaitaisia, kiiltävänsileitä. Puun kuori on sileä, harmaa tai harmaanvalkoinen. Lajin kahta noin 1,5 cm pitkää pähkinää ympäröi piikkinen kehto.
Pyökki on kliimaksilaji laajoilla alueilla Keski- ja Länsi-Euroopassa sekä Etelä-Euroopan vuoristoissa. Kasvupaikoillaan varsinkin alamailla se syrjäyttää usein muut puulajit, ja lopulta metsässä ei kasva juuri muuta kuin pyökkiä. Se kestää taimena hyvin varjostusta. Häiriön sattuessa, esimerkiksi suuren pyökin kaatuessa tai tautiepidemian tappaessa metsää, aukkopaikan voivat vallata joko metsässä jo kasvavat pyökintaimet tai pioneeripuiden, kuten rauduskoivun, vaahteran, raidan ja haavan muodostama varhaisen sukkessiovaiheen metsä. Myöhemmin pyökkien ilmaannuttua alueelle, muut puulajit joutuvat taas antamaan tilaa pyökeille. Vuoristometsissä pyökki kasvaa usein saksanpihdan ja metsäkuusen kanssa.
Levinneisyys

Luonnonvarainen euroopanpyökki vaatii vuoden keskilämpötilaksi kahdeksan celsiusastetta. Levinneisyysalue on siten Espanjan pohjoisosista aina Englantiin ja Etelä-Skandinaviaan ja idässä Valko-Venäjälle, Ukrainaan ja Pohjois-Balkanille saakka. Euroopanpyökki arvostaa mereistä tai puolimantereista lehtimetsäilmastoa, jossa sillä on kilpailuetu pohjoisempana hallitsevaan kuuseen. Skandinaviassa pyökki kasvaa reliktilajina Norjan etelärannikolla, Ruotsissa koko Etelä-Ruotsissa, pohjoisimmillaan noin 150 km Tukholmasta etelään, ja yleisenä puulajina koko Tanskassa kaikilla sille soveltuvilla kasvupaikoilla. Baltiassa pyökkiä tavataan pohjoisimmillaan Latvian ja Liettuan rajaseudulla, jossa se joutuu kilpailemaan samasta elintilasta kuusen kanssa.
Pleistoseenikaudella lämpiminä jaksoina pyökkiä kasvoi myös nyky-Suomen alueella. Tätä nykyä Suomessa pyökki on hyvin harvinainen koristepuu eteläisimmässä Suomessa. Kuitenkin lounaisimmassa osassa maata pyökkiä saattaa tavata harvoin myös viljelykarkulaisena. Suomessa pyökkimetsikköä on istutettu Riilahden kartanon alueelle Raaseporin Bromarvissa, missä pyökki myös lisääntyy luontaisesti.
Käyttö

Puuta käytetään sen kauniin värin (puna-ruskeatäpläinen), kovuuden ja kulutuksenkestävyyden takia paljon erityisesti huonekaluteollisuudessa huonekaluihin, parketteihin ja muuhun sellaiseen. Euroopanpyökistä valmistetaan myös jäätelöpuikkojen ja mehujäiden puutikut.
Lajikkeita

Fagus sylvatica 'Asplenifolia' – sulkapyökki
Fagus sylvatica 'Atropunicea' – veripyökki, punalehtisestä muodosta f. purpurea jalostettu lajike.
Fagus sylvatica 'Dawyck' – pylväspyökki
Fagus sylvatica 'Pendula' – riippapyökki
Fagus sylvatica 'Purpurea Pendula' – riippapunapyökki
Fagus sylvatica 'Zlatia' – lehdet kellertäviä keväällä
Aiheesta muualla

Suomen Lajitietokeskus: Lehtopyökki – Fagus sylvatica
Pyökki: eri lajit, Mustila.fi
Pyökin lehtiä syksyn väreissä.
Hedelmiä
Pyökin puuainesta.
Puke

Puke tarkoittaa seuraavia:
Erik Puke (k. 1437), ruotsalainen valtaneuvos, linnanpäällikkö, kapinallinen
Johan Puke (1751–1816), ruotsalainen merisotilas, kenraaliadjutantti
HMS Puke, Ruotsin laivaston Psilander-luokan hävittäjä
Pukë, alue Albaniassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Puke”, voi hakea sivunnimihaulla, laajalla sivunnimihaulla tai tekstihaulla.
Baltimore-luokka

| Baltimore-luokka |
| --- | --- |
 Luokan nimikkoalus USS Baltimore

Tekniset tiedot
Uppouma:  14 703 t (standardi) 17 303 t (kuormattu)
Pituus:  202,39 m (vesiraja) 205,26 m (kokonaispituus)
Leveys:  21,59 m
Syväys:  7,32 m
Koneteho:  120 000 shp
Nopeus:  33 solmua
Miehistöä:  2 039
Aseistus
Meritorjunta:  9 × 8″/L55 tykkiä kolmoistorneissa 12 × 5″/L38 tykkiä kaksoistorneissa 4 × lentokonetta
Ilmatorjunta:  48 × Bofors 40 mm 24 × Oerlikon 20 mm
Baltimore-luokka oli Yhdysvaltain laivaston toisen maailmansodan lopulla valmistuneen kymmenen raskaan risteilijän muodostama alusluokka. Alukset olivat nopeita ja raskaasti aseistettuja. Ne oli suunniteltu suojaamaan lentotukialuksia. Raskaan ilmatorjunta-aseistuksensa vuoksi ne soveltuivat hyvin nimenomaan ilmauhan torjuntaan. Aluksia käytettiin myös maihinnousujen tulitukitehtävissä.
Sodan päätyttyä pääosa luokan aluksista sijoitettiin reserviin, kunnes ne palasivat palvelukseen Korean sotaan.
Oregon City -luokkaa pidetään Baltimore-luokan seuraajana tai aliluokkana. Nämä alukset eroavat kansirakenteiltaan, joissa savuhormit on yhdistetty yhdeksi. Tavoitteena oli parantaa ilmatorjuntan ampuma-alaa. Näitä aluksia valmistui kolme kymmenestä tilatusta, lisäksi yli alus muutettiin esikuntalaivaksi, USS Northampton (CLC-1).
USS Boston ja USS Canberra muutettiin vuodesta 1952 lähtien laivaston ensimmäisiksi ohjusristeilijöiksi. Takimmainen tykkitorni poistettiin ja tilalle asennettiin RIM-2 Terrier -ohjusjärjestelmä.
USS Albany, USS Chicago ja USS Columbus muutettiin Albany-luokan ohjusristeilijöiksi, joiden aseistuksen muodostivat RIM-8 Talos ja RIM-24 Tartar -ohjukset. Alusten muu aseistus ja kansirakenteet korvattiin erittäin korkealla alumiinisenlla kansirakenteella.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Baltimore | Bethlehem, Quincy | 26. toukokuuta 1941 | 28. heinäkuuta 1942 | 15. huhtikuuta 1943 | poistettu alusluettelosta 1971 |
| USS Boston | Bethlehem, Quincy | 31. heinäkuuta 1941 | 26. elokuuta 1942 | 30. kesäkuuta 1943 | Boston-luokan ohjusristeilijä CAG-1 1. marraskuuta 1955 poistettu alusluettelosta 4. tammikuuta 1974 |
| USS Canberra (ex -USS Pittsburgh) | Bethlehem, Quincy | 3. syyskuuta 1941 | 19. huhtikuuta 1943 | 14. lokakuuta 1943 | Boston-luokan ohjusristeilijä CAG-2 4. tammikuuta 1952 poistettu alusluettelosta 31. heinäkuuta 1978 |
| USS Quincy (ex -USS Saint Paul) | Bethlehem, Quincy | 9. lokakuuta 1941 | 23. kesäkuuta 1943 | 15. joulukuuta 1943 | poistettu alusluettelosta 1. lokakuuta 1973 |
| USS Pittsburgh (ex -USS Albany) | Bethlehem, Quincy | 3. helmikuuta 1943 | 22. helmikuuta 1944 | 10. lokakuuta 1944 | poistettu alusluettelosta 1. heinäkuuta 1973 |
| USS Saint Paul (ex -USS Rochester) | Bethlehem, Quincy | 3. helmikuuta 1943 | 16. syyskuuta 1944 | 17. helmikuuta 1945 | poistettu alusluettelosta 31. heinäkuuta 1978 |
| USS Columbus | Bethlehem, Quincy | 28. heinäkuuta 1943 | 30. marraskuuta 1944 | 8. kesäkuuta 1945 | Albany-luokan ohjusristeilijä CG-12 1. joulukuuta 1962 poistettu alusluettelosta 9. elokuuta 1976 |
| USS Helena (ex -USS Des Moines) | Bethlehem, Quincy | 9. syyskuuta 1943 | 28. huhtikuuta 1945 | 4. syyskuuta 1945 | poistettu alusluettelosta 1. tammikuuta 1974 |
| USS Oregon City | Bethlehem, Quincy | 8. huhtikuuta 1944 | 9. kesäkuuta 1945 | 16. helmikuuta 1946 | poistettu alusluettelosta 1. marraskuuta 1970 |
| USS Albany | Bethlehem, Quincy | 6. maaliskuuta 1944 | 30. kesäkuuta 1945 | 11. kesäkuuta 1946 | poistettu alusluettelosta |
| USS Rochester | Bethlehem, Quincy | 29. toukokuuta 1944 | 28. elokuuta 1945 | 20. joulukuuta 1946 | poistettu alusluettelosta 1. lokakuuta 1973 |
| USS Northampton | Bethlehem, Quincy | 31. elokuuta 1944 | 27. tammikuuta 1951 | 7. maaliskuuta 1953 | poistettu alusluettelosta 31. joulukuuta 1977 |
| USS Cambridge | Bethlehem, Quincy | 16. joulukuuta 1944 | ei |  | tilaus peruutettu 12. elokuuta 1945 |
| USS Bridgeport | Bethlehem, Quincy | 13. tammikuuta 1945 | ei |  | tilaus peruutettu 12. elokuuta 1945 |
| USS Kansas City | Bethlehem, Quincy | ei |  |  | tilaus peruutettu 12. elokuuta 1945 |
| USS Tulsa | Bethlehem, Quincy | ei |  |  | tilaus peruutettu 12. elokuuta 1945 |
| USS Bremerton | New York Shipbuilders | 1. helmikuuta 1943 | 2. heinäkuuta 1944 | 29. huhtikuuta 1945 | poistettu alusluettelosta 1. lokakuuta 1973 |

USS Fall River (CA-131)
USS Macon (CA-132)
USS Toledo (CA-133)
USS Los Angeles (CA-135)
USS Chicago (CA-136) muutettu Albany-luokan ohjusristeilijäksi